CELEX: 62021CN0317
Language: fi
Date: 2021-05-21 00:00:00
Title: Asia C-317/21: Ennakkoratkaisupyyntö, jonka Tribunal d’arrondissement (Luxemburg) on esittänyt 21.5.2021 – G-Finance SARL ja DV v. Luxembourg Business Registers

26.7.2021   
            
            
               FI
            
            
               Euroopan unionin virallinen lehti
            
            
               C 297/25
            
         
      Ennakkoratkaisupyyntö, jonka Tribunal d’arrondissement (Luxemburg) on esittänyt 21.5.2021 – G-Finance SARL ja DV v. Luxembourg Business Registers
      (Asia C-317/21)
      (2021/C 297/29)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Tribunal d’arrondissement (Luxemburg)
      
         Pääasian asianosaiset
      
      
         Kantajat: G-Finance SARL ja DV
      
         Vastaaja: Luxembourg Business Registers
      
         Ennakkoratkaisukysymykset
      
      Ovatko rahoitusjärjestelmän käytön estämisestä rahanpesuun tai terrorismin rahoitukseen annetun direktiivin (EU) 2015/849 ja direktiivien 2009/138/EY ja 2013/36/EU (1) muuttamisesta 30.5.2018 annetun Euroopan parlamentin ja neuvoston direktiivin (EU) 2018/843 säännöksiä ja erityisesti sen 1 artiklan 15 kohdan – jolla muutetaan rahoitusjärjestelmän käytön estämisestä rahanpesuun tai terrorismin rahoitukseen 20.5.2015 annetun Euroopan parlamentin ja neuvoston direktiivin (EU) 2015/849, sellaisena kuin se on muutettuna mainitulla direktiivillä (EU) 2018/843, 30 kohtaa – c alakohtaa, siltä osin kuin niillä mahdollistetaan ”suuren yleisön” pääsy yhtiöiden ja muiden oikeushenkilöiden tosiasiallisia omistajia ja edunsaajia koskeviin tietoihin,
      pätemättömiä sillä perusteella, että niillä:
      
                  a)
               
               
                  loukataan erityisesti SEU 5 artiklan 4 kohdassa vahvistettua suhteellisuusperiaatetta, ja/tai
               
            
                  b)
               
               
                  loukataan Euroopan unionin perusoikeuskirjan 16 artiklaa (elinkeinovapaus), ja/tai
               
            
                  c)
               
               
                  loukataan Euroopan unionin perusoikeuskirjan 20 artiklaa (yhdenvertaisuus lain edessä) ja 21 artiklaa (syrjintäkielto), ja/tai
               
            
                  d)
               
               
                  unionin oikeuteen sisältyvää liikesalaisuuden suojaa?”
               
            
         (1)  EUVL 2018, L 156, s. 43.